มาร์ค ไม่ห่วงเวียดนามลดค่าเงินดอง
นายกฯ ไม่ห่วง ลดค่าเงินดอง - อาฟตา ไม่กระทบ สินค้าเกษตรไทย
12 ก.พ. 2553

นายกฯ ไม่ห่วง ลดค่าเงินดอง - อาฟตา ไม่กระทบ สินค้าเกษตรไทย 
นายอภิสิทธิ์  เวชชาชีวะ นายกรัฐมนตรี กล่าวว่า ที่ประชุมคณะรัฐมนตรี (ครม.) เศรษฐกิจได้ติดตามเรื่องที่ประเทศเวียดนามได้ลดค่าเงินดองลงอีก โดยเป็นการติดตามเรื่องนี้อย่างใกล้ชิด แม้จะมีผลกระทบบ้างแต่ไม่ได้มาก โดยเฉพาะความสามารถและการแข่งขันทางการค้าโดยเฉพาะสินค้าเกษตรของไทยกับเวียดนาม และ ได้ติดตามอยู่รวมถึงสอบถามถึงผลกระทบการเปิดเขตการค้าเสรีอาเซียน หรือ อาฟตาด้วย โดยทางกระทรวงพาณิชย์ก็ได้ยืนยันแล้วว่าไม่มีผลกระทบในทางลบแต่อย่างใด